**PROGRAM „IZRADA, OBJAVLJIVANJE I ODRŽAVANJE NACIONALNOG PRAVILNIKA ZA KATALOGIZACIJU: 2014.-2016.“**

**Tinka Katić**

Nacionalna i sveučilišna knjižnica u Zagrebu

tkatic@nsk.hr

Program „Izrada, objavljivanje i održavanje nacionalnog pravilnika za katalogizaciju“ potekao je i odvija se unutar triju baštinskih zajednica – knjižničarske, muzejske i arhivističke te akademske zajednice (odjeli/odsjeci informacijske i komunikacijske znanosti). Glavni je nositelj Programa Nacionalna i sveučilišna knjižnica u Zagrebu, a suradne su ustanove: Hrvatsko knjižničarsko društvo, Odsjek za informacijske i komunikacijske znanosti Filozofskog fakulteta Sveučilišta u Zagrebu, Odsjek za informacijske znanosti Sveučilišta u Zadru, Odsjek za informacijske znanosti Filozofskog fakulteta Sveučilišta J. J. Strossmayera u Osijeku, Hrvatski državni arhiv, Muzejski dokumentacijski centar, Muzej za umjetnost i obrt i Hrvatski prirodoslovni muzej. Tijekom 2013. izvršene su važne pripremne radnje koje su osigurale preduvjete i naznačile smjer razvoja Programa dok je njegovo odvijanje planirano u tri faze tijekom 2014.-2016. U izlaganju će se predstaviti svrha i ciljevi Programa, sudionici, upravljačka i organizacijska struktura, radni zadaci te aktivnosti i rezultati postignuti tijekom prve dvije provedbene faze (2014.-2015.), kao i aktivnosti i rezultati koji se očekuju u završnoj fazi (2016.), a to je izrada i usvajanje završne verzije nacrta pravilnika.